BlackKakapo/recipes-ro huggingface dataset:
Carne in suc propriu, la borcan 

Ingrediente:
● Carne de porc - 2.5 kg  (orice carne preferati si aveti, mai grasa sau mai slaba)
● Sare - 1 lingura 
● Piper negru macinat - 0.5 lingurite  (ar merge bine si niste coriandru macinat, amestec de alte piperuri, dupa gust)
● Frunza de dafin - 1 buc 

Mod de preparare:
1. Prima data am luat pulpa de porc, practic fara grasime, conservele mi-au iesit mai light dar au fost foarte bune. Deasupra aveau practic 1 lingurita de grasime.
Ieri am facut cu ceafa putin mai grasa, vedeti in poza de prezentare cum este.
Deci luati carne de care va place, sau faceti din ce aveti.
2. Taiati in bucati medii, cam cat o nuca.
3. Mutati carnea intr-un bol, puneti sarea, piperul macinat si frunza de dafin maruntita bine, bine cu degetele.
Mama de obicei o punea intreaga la fundul borcanului, dar lasa amaraciune si nu mai poti manca carnea de acolo.
4. Amestecati carnea cu mirodeniile.
5. Acum o puneti in borcane curate si uscate, de orice marime aveti - eu am pus in 4 borcane de 720ml.
Borcanele le aranjati intr-o tava de cuptor mai adanca, la mine este de yena.
6. La baza borcanelor, in tava adanca, turnati apa mai multa - sa fie borcanele cam la adancime de 2-3 cm in apa.
Am observat mai nou ca se poate pune sare in loc de apa, eu nu am avut, dar si mi se pare irosire de produs :)
7. Fiecare borcan il acoperiti cu o bucatica de folie de aluminiu.
Cu un cutit intzepati foliile in 2-3 locuri.
8. Tava cu borcane o puneti in cuptorul RECE si abia acum il porniti - la 180 de grade pentru primele 2 ore.
9. Dupa acest timp micsorati temperatura la 140-150 si mai lasati inca 2 ore.
10. Dar, cu 30 de minute inainte de timpul final, scoateti atent tava din cuptor si vedeti ca sub folie carnea s-a lasat destul de mult.
11. Cu o furculita sau lingura luati carnea dintr-un borcan si completati celelalte 3, sa fie pline, doar 1cm lasat de la gura borcanului.
Cu o lingura turnati si zeama cu grasime, sa nu fie uscata carnea.
12. Deci din 4 borcane cu carne cruda mi-au iesit de fapt 3 borcane gata, si inca putin intr-o farfurie - carne pentru prima degustare si pofticiosi :) Un fel de pulled pork mai simplu, pentru sandwich-uri!
Celelalte 3 borcane pline cu carne le inchideti cu capac si puneti inapoi la cuptor inca pentru 30 de minute.
13. Dupa acest timp, lasati-le in cuptorul deschis inca vreo 20-30 de minute, sa se domoleasca fierberea.
Apoi scoateti cate un borcan(aveti grija!), verificati sa fie capsate bine si ermetic borcanele. Le puteti intoarce asa, cu fundul in sus pe masa.
14. Lasati sa se raceasca complet, apoi puneti la rece, in beci sau frigider. Veti observa ca toata zeama se transforma intr-un fel de piftie delicioasa.
Minunata - pe paine, in oua, hrisca, paste, cartofi, mamaliga, fasole, etc. Foarte comod de avut in frigider si de folosit atunci cand nu aveti timp sa gatiti.
Pofta Buna!
Dovleac copt cu scortisoara 

Ingrediente:
● Dovleac - 500 g 
● Zahar - 100 g  (puneti dupa gust si preferinte)
● Scortisoara - 1 lingurita 
● Miere - 2 linguri  (optional, pentru servit)

Mod de preparare:
1. Dovleacul se curata, se spala bine si se taie felii mai mari.
Il puneti intr-o tava de cuptor asternuta cu folie de aluminiu.
2. Acoperiti bine feliile de dovleac cu folie si puneti tava la cuptor pentru 30-40 de minute la 200 de grade.
3. Dupa acest timp desfaceti folia si incercati dovleacul daca s-a copt - infigeti un cutit, daca intra usor si repede este gata. Daca mai este tare, il acoperiti si mai lasati 10 minute.
4. Dovleacul moale si copt il presarati cu zahar si scortisoara si il puneti asa dezvelit la cuptor pentru inca 15 minute.
5. Se serveste cald cu miere deasupra sau il puteti pune in mancarurile copiilor, in placinte, budinci, chec-uri si bineinteles sa-l congelati portii mici pentru iarna.
Pofta Buna!
Briose cu morcovi, ovaz si nuci 

Ingrediente:
● Morcov ras marunt - 200 g 
● Fulgi de ovaz - 100 g  (am folosit fulgii clasici, mari)
● Faina - 100 g  (puteti folosi si faina integrala)
● Praf de copt - 10 g  (adica 1 plic)
● Nuci tocate - 100 g 
● Oua - 3 buc 
● Zahar - 150 g 
● Unt topit - 50 g  (merge de inlocuit cu ulei)
● Sare - 0.5 lingurite 

Mod de preparare:
1. In primul rand incepeti prin a pregati morcovii - le curatatati, spalati si dati prin razatoarea marunta.
Recunosc ca asta e partea cea mai neplacuta pentru mine, dar rezultatul va recompensa efortul :)
2. Intr-o farfurie amestecati fulgii de ovaz cu faina, praful de copt si sarea.
3. Apoi puneti la topit untul si lasati un pic sa se racoreasca.
Acum fiind gata morcovii rasi, amestecul de faina si untul topit, ne putem apuca efectiv de gatit briosele.
4. Intr-un bol amesecati bine cu un tel ouale si zaharul.
5. Adaugati untul topit si iarasi amestecati pana se incorporeaza.
6. Puneti morcovii rasi, amestecati.
7. La final adaugati compozitia de faina cu fulgi, mixati bine cu telul sa nu fie cocoloase si asta e aluatul.
8. Puneti aluatul in formele de briose, umplute cam pe 2/3 din volum.
La mine forma este de silicon si nu o ung cu nimic, dar daca aveti forme de teflon, recomand sa asterneti hartii de briose.
9. Deasupra presarati peste briose cate putin din nucile tocate.
10. Le coaceti timp de 20 de minute in cuptorul preincalzit la 180-200 de grade.
11. Am facut si un test, jumatate din aluat l-am turnat intr-o tava de chec, nefiind inalt a iesit un fel de prajitura mai joasa, dar foarte buna si pufoasa.
Deci usor puteti improviza o prajitura sau chec din acest aluat, daca nu aveti chef de briose.
12. Copiii mei adora aceste briose cu morcovi, si eu ma bucur in plus pentru ca am gasit inca o utilizare eficienta a fulgilor de ovaz.
Pofta Buna!
Coltunasi 

Ingrediente:
● Faina alba calitate superioara - 500 g 
● Oua - 2 buc 
● Ceapa alba - 2 buc 
● Ulei de floarea soarelui - 200 ml 
● Sare - 1 lingura 

Mod de preparare:
1. Intr-un vas mai adanc puneti faina, 2 oua, 1 lingurita de sare. Incalziti 1 pahar de apa si incepeti usor cu mainile sa framantati aluatul - turnati apa pe parcurs ce il framantati, pana se prinde toata faina.
2. Cand se prinde toata faina, nu mai turnati apa sa nu fie aluatul prea moale. Continuati sa framantati inca 5 min aluatul.
3. Apoi il scoateti pe masa presarata cu faina si formati o bila de aluat. O acoperiti cu un prosop si lasati 15 min sa se odihneasca.
4. Apoi mai framantati o data aluatul, si formati 2 bile din el. Le lasati 10 min sa se inmoaie putin, sa le lucrati mai usor.
5. Presarati faina pe masa si pe aluat si intindeti dintr-o bila de aluat o foaie de 2-3 mm grosime. Nu uitati sa presarati faina in timp ce o intindeti, sa nu se lipeasca de masa.
6. Cu un cutit taiati patrate din aluat, aproximativ de 3x3 cm.
7. Puneti cate putina umplutura, prindeti marginile opuse si lipiti-le in forma de triunghi sau colturi.
8. Presarati faina din abundenta pe un fund sau platou si pe parcurs ce facet coltunasii le puneti aici. Dupa ce-i faceti pe toti, le puteti fierbe imediat, sau mai tarziu dar ii puneti la frigider. In asa fel le puteti si congela, ca sa-i fierbeti cand aveti nevoie in orice alta zi.
9. Puneti la fiert multa apa, 3-4 litri cu sare. Cand incepe sa fiarba puneti coltunasii, dar nu foarte multi sa nu rasfiarba - mai bine le fierbeti in 2-3 ture daca aveti mai multi. Amestecati atent cu o lingura si cand incep sa fiarba faceti focul mic. Se lasa la fiert nu mai mult de 3-4 min, altfel nu-i veti avea intregi, se vor rupe rau.
In acest timp, curatati, spalati si taiati marunt ceapa si o caliti in mai mult ulei pana se rumeneste.
10. Scoateti coltunasii cu o spumiera sau o sita, ii puneti intr-un bol mai mare si pe parcurs ce ii scoateti puneti cate 1-2 linguri de ulei cu ceapa printre ei, sa nu se lipeasca. Dupa ce ii scoateti pe toti, scuturati bine bolul, ca fiecare coltunas sa fie uns cu ulei.
Si acum la masa, repede! Coltunasii se mananca calzi, sau incalziti pe tigaie bine, unsi cu smantana din abundenta....
11. Alte umpluturi pentru coltunasi:
- varza murata maruntita, calita cu ulei si ceapa cruda
- branza de vaci amestecata cu oua si sare
- ciuperci calite cu ceapa
- visine fara samburi, congelate sau din compot, presarate cu putin gris si zahar - grisul va absorbi excesul de suc din ele.
Pofta Buna!
Maioneza rapida in 5 minute(simpla si de post) Reteta  

Ingrediente:
● Lapte - 1 pahar  (simplu sau de soia)
● Ulei de floarea soarelui - 2 pahare  (fara miros)
● Lamaie - 0.5 buc  (zeama de la ea)
● Mustar - 1 lingurita 
● Sare - 0.5 lingurite  (dupa gust)

Mod de preparare:
1. In cana de la blender, sau un vas mai adanc, masurati si turnati 1 pahar de lapte si 2 pahare de ulei.
2. Introduceti blenderul pana la fundul vasului si ii dati drumul. Nu-l ridicati deloc vreo 1-2 minute, blendati pe loc.
3. Apoi incet-incet incepeti sa-l ridicati, tot incorporand de jos in sus uleiul si laptele.
4. Va iese o emulsie care este inca ceva mai lichida.
Adaugati zeama de lamaie si din nou mixati cu blenderul - veti observa cum maioneza imediat se mai ingroasa.
5. Puneti mustarul si sarea, blendati si mai potriviti dupa gust daca este nevoie.
6. Asa mi-a iesit maioneza cu lapte de soia, cea cu lapte simplu iese putin mai groasa.
7. Fiindca este foarte pufoasa si usoara la gust merge folosita si ca un sos la orice chiftele vegetale, sau smantana de post.
Eu am zis ca de alta nu mai fac de acum incolo - colesterol mai putin, eforturi si ingrediente minime - in plus f.rapida!
Pofta Buna!
Salata de vinete, cu rosii si ceapa 

Ingrediente:
● Vinete - 3 buc 
● Rosii - 1 buc 
● Ceapa rosie - 1 buc 
● Ulei - 50 ml  (de masline sau floarea soarelui)
● Sare - 1 lingurita 

Mod de preparare:
1. Vinetele se spala si se taie in jumate apoi se cresteaza cu un cutit adanc, vedeti in poza.
2. Se pun intr-o tava si se stropesc cu putin ulei.
3. Se tin la cuptor la 200 de grade, timp de 30-40 de minute pana se rumenesc frumos.
4. Lasati sa se raceasca bine apoi cu o lingura scoateti miezul de la vinete.
5. Incercati sa nu faceti bucatile de vinete prea marunte, lasati-le mai cubulete.
Le puneti intr-un bol in care veti amesteca salata.
6. Adaugati ceapa taiata fideluta.
7. Apoi puneti rosiile taiate cubulete, sarea si 3-4 linguri de ulei - eu am pus ulei de floarea soarelui presata la rece, are o aroma mai specifica si da gust bun salatei.
La fel de bine iese si cu ulei de masline.
8. Salata este f.buna proaspat amestecata dar am observat ca dupa cateva ore la frigider are un gust si mai bun. Deci va orientati dupa necesitate si timp.
Pofta Buna!
Pizza cu spanac si branzeturi 

Ingrediente:
● Frunze de spanac - 100 g  (o mana buna de spanac)
● Crema de branza - 150 g  (tip Philadelphia, Almette, etc)
● Cascaval clasic - 200 g  (puteti combina cu alte cascavaluri si branzeturi - cu mucegai, parmesan, etc)
● Usturoi (catei) - 3 buc 
● Ulei de masline extravirgin - 50 ml 
● Sare - 0.5 lingurite 

Mod de preparare:
1. In primul rand, bineinteles, pregatiti aluatul pentru pizza, dupa oricare reteta preferati - cel clasic, italian, sau cu maia.
Amestecati 40ml ulei de masline cu cateii de usturoi pisati si putina sare. Ungeti cu aceasta compozitie foaia de pizza.
2. Apoi presarati deasupra 1-2 maini de cascaval ras - oricare preferati.
3. Acum aranjati frunzele de spanac - sa nu va fie frica sa puneti mai multe, dupa coacere vor scadea mult.
4. Printre spanac puneti cu o lingura cate putina crema de branza. Nu trebuie s-o intindeti, sa fie doar mici gramajoare din loc in loc.
5. Optional puteti pune si niste bucatele de branza cu mucegai, doar daca aveti si va place.
6. Stropiti totul deasupra cu inca putin ulei de masline.
7. Si mai presarati putin cascaval ras - nu foarte mult, doar cat sa presese putin restul ingredientelor.
Optional, puteti pune deasupra si bucatele de nuci simple, vor adauga plus de gust si textura usor crocanta.
8. Acum coaceti pizza la 200 de grade sau mai mult, in tavi sau pe piatra/dosul tavii - dupa metoda pizzei lui Gennaro.
9. Timpul de coacere poate varia - de la 10 minute(cuptor cu vatra), la 20-25 de minute(in cuptorul clasic cu tava) - depinde cum o faceti.
Oricum, o serviti calda si cu multa placere :)
Pofta Buna!
Piure de Dovleac congelat 

Ingrediente:
● Dovleac - 1 kg 

Mod de preparare:
1. Recomand sa cumparati dovleac la piata, din acela care este taiat in jumatati sau cereti sa vi-l taie pe loc. Asa vedeti exact daca are culoare buna si intensa.
Eu am luat unul intreg de la magazin si observati ca este cam palid, dar si asa merge. Si apropo, este foarte comod sa curatati semintele cu o lingura.
2. Pentru fiert la aburi:
 - Curatati de coaja, taiati cubulete  si puneti in vasul de gatit la aburi. Eu am 2 cratite suprapuse, in cea de jos pun putina apa, cea de sus are gauri si pun dovleacul cam pana la jumatate.
Pentru gatit la Cuptor:
- Dovleacul il taiati felii mari cu tot cu coaja(dupa copt o dati jos) si puneti in tava de cuptor, ca sa nu se usuce il coaceti acoperit cu capac, folie sau intr-o punga de copt. Este gata cand intra usor cutitul in pulpa, depinde si de grosimea feliilor timpul de preparare.
 Pentru fiert in apa:
- Dovleacul se taie cubulete si se pune in cratita, turnati apa cat sa-l acopere si fierbeti pana este moale. Apa se scurge si cuburile de dovleac gatit ar fi bine sa le puneti la scurs intr-o sita.
3. Eu il fac la aburi, este gata cam in 30-40 de minute.
4. Neaparat il verific cu un cutit, sa intre ca in unt :)
5. Recomand sa-l lasati vreo jumate de ora la racorit intr-un bol sau cratita.
Apoi se marunteste bine cu presa pentru cartofi piure - in acest caz va fi mai neuniform, cu mici bucatele de dovleac. De cele mai multe ori eu il prefer anume asa.
6. Sau il faceti piure fin si uniform cu blenderul vertical - este perfect asa in cheescake, souffle, chec si alte minunatii.
7. Cand s-a racit complet il puneti in pungi de congelator - pun punga pe cantar si ma opresc cand ajung la greutatea dorita.
Foarte simplu sa le notati gramajul si denumirea cu un marker permanent, nu se sterge de pe pungi asa simplu si le gasiti usor pe polita congelatorului.
8. Aceasta tura de dovleac am facut-o la 200g fiecare punga - inchid ermetic, presez, aranjez uniform si la congelator cu ele. La iarna doar decongelez portia necesara si sunt gospodina foarte smekera :)
Pofta Buna!
Cannelloni cu carne 

Ingrediente:
● Apa - 200 g 
● Pulpa de porc/vita - 300 g  (Carnea trebuie tocata, daca nu aveti tocator cumparati carnea gata tocata.)
● Ciuperci conservate - 300 g 
● Rosii - 3 buc 
● Ceapa alba - 3 buc 
● Cascaval clasic - 100 g 
● Cannelloni - 13 buc  (Cantitatea de cannelloni poate varia in functie de marimea tavei de cuptor si de cantitatea de umplutura.)
● Sare - 1 lingurita  (Puneti cate putin, in functie de preferinta sarati mai putin sau mai mult.)
● Piper negru - 5 g  (Adica un varf de cutit, sau mai mult daca va place mai iute.)

Mod de preparare:
1. Se taie si se caleste ceapa in putin ulei.
Dupa ce se caleste ceapa se pun ciupercile scurse de apa si se mai lasa 10 min la foc mediu sa se patrunda bine.
Apoi se adauga carnea tocata, se amesteca continuu si se mai marunteste cu lingura ca sa nu se formeze bucati mari de carne tocata.
La urma se pun rosiile tocate marunt.
2. Se lasa sa fiarba la foc mic compozitia pana cand scade sucul de rosii.
Se pune sarea si piperul.
3. Compozitia se lasa sa se raceasca putin.
Apoi se pune casacavalul ras si se amesteca bine.
4. Astfel arata Cannalloni, de obicei sunt mai mult de 10-15 bucati.
5. Se umple fiecare cannelloni cu compozitia de carne. Eu am incercat cu lingurita, pana la urma tot cu mana le-am umplut : ) si se aranjeaza intr-o tava de cuptor mai adanca.
6. Se toarna putina apa, aprox. o cana peste cannelloni.
 Apoi se prepara sosul  "Bechamel" conform retetei si se toarna deasupra la cannelloni din tava.
7. Se acopera tava cu un capac sau folie de aluminiu si se pune in cuptorul incins timp de 30 de minute.
Cu 5 minute inainte de a scoate tava din cuptor, luati folia la o parte - se rumeneste putin compozitia.
8. Asa arata compozitia dupa ce este scoasa din cuptor.
Se scot cu paleta din tava si se servesc dupa preferinta cu smantana sau iaurt.
Inghetata de vanilie din 2 ingrediente Reteta  

Ingrediente:
● Smantana dulce pentru frisca(32-35%) - 1 l 
● Lapte condensat - 350 g 

Mod de preparare:
1. Deci poza cu ingredientele, sa stiti sigur ce trebuie sa folositi.
2. Daca faceti inghetata cu masina de inghetata urmati instructiunile de mai jos:
- Putin bateti cu mixerul smantana, dar sa nu fie tare, doar sa se mai umfle usor cu aer.
3. Apoi adaugati cate putin lapte condensat - aici cantitatea poate varia in functie de cat de dulce vreti sa fie inghetata, mai bine gustati periodic si reglati dupa gust.
4. Porniti masina de inghetata, conform cu instructiunile - turnati amestecul de mai sus in masina si lasati sa-si faca treaba.
Este gata atunci cand se ingroasa bine.
5. Pentru varianta simpla, fara masina de inghetata:
- Smantana se bate spuma tare, ca pentru frisca, apoi se adauga laptele condensat. Se amesteca bine si toata compozitia se pune intr-un recipient la congelator sa se intareasca.
Inainte s-o puneti in cupe de inghetata recomand s-o scoateti un pic mai inainte din congelator, o tineti 30 minute la temp.camerei sau 2 ore in frigider. Asa va fi mult mai usor s-o luati cu lingura si va avea consistenta mai cremoasa si moale.
6. Puteti jongla cu aceasta reteta si crea diverse arome si gusturi, dupa preferinte si ce aveti prin casa. Oricum este delicioasa si o adora toti care gusta din prima.
Pofta Buna!
Budinca cu mere si orez 

Ingrediente:
● Mere ionatan - 500 g 
● Orez - 130 g 
● Zahar - 1 pahar 
● Unt - 50 g 
● Oua - 3 buc 
● Faina alba calitate superioara - 2 linguri 
● Esenta de vanilie - 1 buc 
● Ulei de floarea soarelui - 5 linguri 

Mod de preparare:
1. Turnati uleiul de floarea soarelui intr-o tava de cuptor, ungeti cu el si peretii tavii.
Merele le spalati, scoateti cotorul, le taiati bucatele mici si le distribuiti uniform in tava. Presarati peste mere 3 linguri de zahar, dupa care puneti tava la cuptor pentru aproximativ 30 de min.
2. In acest timp fierbeti orezul intr-o cantitate f.mare de apa. Aproximativ o unitate de orez la 5-6 unitati apa.
3. Dupa ce a fiert orezul, il strecurati printr-o sita si il clatiti cu apa rece.
4. Intr-un bol bateti cu mixerul untul si restul de zahar, adaugati faina, vanilia si ouale, mai bateti putin sa se amestece bine.
5. Dupa jumatate de ora la cuptor, merele isi schimba putin culoarea, se vestejesc si lasa suc.
Scoateti atunci tava din cuptor.
6. Peste mere distribuiti uniform orezul fiert.
7. Peste orez turnati compozitia de unt, zahar, oua, etc si puneti tava iarasi la cuptor.
8. Lasati la cuptor pana cand orezul se rumeneste usor. Scoateti tava, o lasati putin sa se racoreasca.
9. Rasturnati budinca pe o farfurie, asa ca merele caramelizate sa fie sus. Daca mai raman felii de mar in tava le luati atent cu o spatula si le aranjati peste budinca. Se mananca si calda si rece - este absolut delicioasa.
Pofta Buna!
Fursecuri cu ciocolata rapide Reteta  

Ingrediente:
● Zahar - 150 g 
● Unt - 150 g  (sa fie moale, la temperatura camerei, nu topit complet!)
● Esenta de vanilie - 1 lingurita 
● Oua - 1 buc 
● Cacao - 50 g 
● Faina - 250 g 
● Praf de copt - 2 lingurite 

Mod de preparare:
1. Intr-un bol mixati bine zaharul cu untul si esenta de vanilie.
2. Adaugati 1 ou, mixati bine.
3. Puneti cacao, mixati.
4. Adaugati faina si praful de copt si va apucati sa framantati aluatul cu mainile, sau puteti toata treaba asta s-o faceti in robotul de bucatarie.
5. Trebuie sa va iasa un aluat nelipicios, putin moale.
Daca cumva pare sa fie mai uscat si faramicios, adaugati 2-3 linguri de lapte in el si mai framantati putin.
6. Presarati suprafata de lucru cu putina faina si presati bine aluatul cu mainile, faceti un fel de turta din el.
7. Intindeti atent cu facaletul o foaie cam de 6-7 mm grosime.
Observati in imaginile de aici ca folosesc ustensile noi de la Tupperware, anume sucitorul si planseta de lucru(sunt in set), foarte utile ambele.
Orice produs Tupperware gasiti la distribuitorii oficiali, lista completa pe site-ul Tupperware Romania.
8. Mai am si niste forme de taiat fursecuri, mici si mari, tot de la Tupperware.
Daca nu aveti forme, taiati cu un cutit.
9. Asadar, taiati fursecurile in orice forma va place, resturile ramase le dati la o parte deocamdata.
10. Le treceti intr-o tava de cuptor asternuta cu hartie de copt sau planseta de silicon.
11. Resturile ramase le adunati si framantati sa fie uniform aluatul.
12. Aici am format biscuitii cu taietor special pentru fursecuri, merge si cu un cutit.
13. Din acest aluat am obtinut 2 tavi si jumate de fursecuri, chiar multe si suficiente :)
Se coc la 180 de grade, cuptor preincalzit, timp de 15-20 de minute.
14. Lasati putin sa se raceasca apoi savurati cu mare placere, sunt foarte buni si fragezi, chiar prea periculosi - ca nu te poti opri din mancat :)
Pofta Buna!
Tort "Krantz" 

Ingrediente:
● Pandispan - 1 buc  (cu cacao si nuci, vedeti reteta mai jos)
● Smantana dulce 32%(dorna/milli) - 700 ml 
● Zahar - 500 g 
● Nuci - 500 g 
● Sirop - 1 pahar  (1 pahar apa calda+3 linguri de miere sau zahar brut de trestie)

Mod de preparare:
1. Se prepara pandispanul conform retetei de aici.
Doar ca in faina adaugati 2 linguri de cacao si jumatate de pahar de nuci maruntite - si mai departe respectati pasii.
2. Dupa ce s-a copt lasati sa se raceasca bine si chiar lasat peste noapte - se va taia mai bine si se lucreaza mai usor.
Sau puteti folosi orice pandispan va place si stiti sa-l faceti.
3. Cu ceva timp inainte puteti pregati si krantz-ul, sa aveti cat mai putine de facut cand efectiv incepeti sa montati tortul.
Deci, puneti 1 pahar de zahar intr-o tigaie mai veche si lasati la foc mediu sa se topeasca incet.
4. Cand devine mai maronie compozitia amestecati sa fie uniforma. 
Aveti grija sa fie focul mic, sa nu ardeti zaharul.
5. Adaugati nucile, amestecati mai tineti pe foc 2-3 minute.
6. Turnati compozitia de nuci caramelizate intr-o tava de silicon sau una simpla unsa cu ulei.
Siliconul este f.bun aici, dupa ce se intareste/raceste, stiu sigur ca nu voi avea probleme cu scosul din tava.
7. Dupa ce s-a racit complet si s-a intarit scoateti si maruntiti bine krantzul in robot.
8. Si incepem sa montam tortul:
- taiati in 2 foi pandispanul
- puneti prima foaie pe platoul de tort si recomand sa imbracati marginile cu hartie de copt, ca la urma dupa decorare sa le scoateti si aveti marginile platoului curate
- cu o pensula insiropati blatul - mai mult sau mai putin, cum va place.
9. Bateti frisca asa cum am explicat aici.
Cam 1/3 din cantitatea totala lasati la o parte -  pentru a face niste motzuri/decoruri.
Cealalta cantitate se amesteca cu aproximativ 1 pahar de krantz, pregatit anterior.
10. Ungeti primul blat cu frisca cu krantz, sa fie cam de 1 cm grosime stratul de crema.
Acoperiti cu al 2-lea blat, nu uitati sa-l insiropati.
11. Ungeti cu crema de krantz, la fel acoperiti si bordurile, uniformizati cu un cutit.
12. Luati cate putin krantz in mana si usor il lipiti de marginile tortului.
Le acoperiti complet.
13. Partea de sus puteti s-o decorati cum va place - sau faceti niste motzuri cu frisca lasata la o parte mai sus.
Sau pur si simplu presarati mai mult krantz si gata.
14. Lasati cateva ore sa se patrunda si puteti sa-l serviti.
Extraordinara combinatia de nuci, frisca, krantz/caramel - merita incercat obligatoriu!
15. Si o felie pentru voi :)
Pofta Buna!